
[bookmark: _Hlk203650018]„PASTATO TECHNINĖS PRIEŽIŪROS IR REMONTO PASLAUGŲ PIRKIMAS“
SPECIALIOSIOS PIRKIMO SĄLYGOS (SPS)

1. Nacionalinis vėžio institutas (toliau – perkančioji organizacija), vykdydamas viešąjį pirkimą numato įsigyti pastato techninės priežiūros ir remonto paslaugas (toliau – Paslaugos).
2. Perkančioji organizacija vykdo atvirą konkursą.
3. Išankstinis skelbimas apie pirkimą nebuvo paskelbtas. Šiame pirkime perkančioji organizacija nenumato skelbti pranešimo dėl savanoriško ex ante skaidrumo. 
4. Tiesioginį ryšį su dalyviais palaiko: 
4.1. pirkimo procedūrų klausimais – Mokslo administravimo skyriaus vyriausiasis specialistas Liutauras Barila, tel. +370 5 2746461, el. p. liutauras.barila@nvi.lt, 
4.2. paslaugų teikimo techniniais klausimais - Vyriausiasis koordinatorius infrastruktūrai ir ūkio reikalams Kazimir Savlan, tel.: +370 688 77297, el. p.  kazimir.savlan@nvi.lt. 
5. Pirkimo objektas yra pastato techninės priežiūros ir remonto paslaugos.
6. Kodas pagal Bendrąjį viešųjų pirkimų žodyną (toliau – BVPŽ) – 50700000-2 („Remonto ir priežiūros paslaugos, susijusios su pastatais“). Šis pirkimas į dalis neskaidomas.
7. Pirkimo objekto aprašymas, apimtys, keliami reikalavimai pateikiami SPS 1 priede „Techninė specifikacija“ ir  jo prieduose.  Pirkimo sutarties įvykdymo terminai ir kiti reikalavimai sutarčiai pateikiami SPS 3 priede „Paslaugų teikimo sutarties projektas“.
7.1. Tiekėjas pastato techninės priežiūros paslaugas turi atlikti laikantis techninėje specifikacijoje nurodyto techninės priežiūros periodiškumo. 
7.2. Perkančioji organizacija neįsipareigoja išpirkti visos numatytos sutarties vertės ir atsiskaito už faktiškai suteiktą paslaugų ar pristatytų prekių kiekį. 
7.3. Vykdant sutartį atsarginės dalys, detalės, eksploatacinės medžiagos bus perkamos tik esant poreikiui ir neviršijant maksimalios sutarties vertės dalies, skirtos sutarties vykdymo išlaidų padengimui. nurodytos SPS 1 priede „Techninė specifikacija“. 
8. Tiekėjo įsipareigojimų įvykdymo vieta – Nacionalinis vėžio institutas, P. Baublio g. 3B, Vilnius
9. EBVPD pildomas pagal SPS 4 priede pateiktą formą. 
10. Tiekėjo pašalinimo pagrindai ir jų nebuvimą patvirtinantys dokumentai nurodyti konkurso Bendrųjų pirkimo sąlygų 3.3. p.
11. Kvalifikaciniai reikalavimai pirkime netaikomi.
12. Kokybės vadybos sistemos ir (arba) aplinkos apsaugos vadybos sistemos standartai pirkime netaikomi. Paslaugos turi būti teikiamos, vadovaujantis šių paslaugų teikimą ir kokybę reglamentuojančių teisės aktų reikalavimais.
13. Pasiūlymas turi galioti ne trumpiau kaip 3 mėnesius nuo galutinio pasiūlymų pateikimo termino. Perkančioji organizacija nereikalauja pateikti pasiūlymo galiojimą užtikrinančio dokumento.
14. Perkančioji organizacija nereikalauja pateikti siūlomų remontui reikalingų dalių pavyzdžių. 
15. Perkančioji organizacija atsako į CVPIS priemonėmis pateiktą prašymą dėl pirkimo dokumentų patikslinimo, paaiškinimo, jei prašymas yra pateiktas ne vėliau kaip likus 6 kalendorinėms dienoms iki pasiūlymų pateikimo termino pabaigos.
16. Tiekėjo prašymu, papildomi pirkimo dokumentai (paaiškinimai ar pataisymai) pateikiami CVPIS priemonėmis ne vėliau kaip likus 4 kalendorinėms dienoms iki pasiūlymų pateikimo termino pabaigos, jei jų paprašyta laiku. 
17. Perkančioji organizacija nenumato rengti susitikimo su tiekėjais.
18. Perkančioji organizacija ekonomiškai naudingiausią pasiūlymą išrenka pagal mažiausią kainą. Apskaičiuota bendra pasiūlymo kaina nėra laikoma sutarties kaina, ji yra orientacinė ir bus naudojama tik pasiūlymams palyginti ir konkursą laimėjusiam dalyviui nustatyti.
19. Elektroninis aukcionas pirkime nebus rengiamas.
20. Perkančioji organizacija neriboja tiekėjų galimybės esminių užduočių atlikimui pasitelkti subtiekėjus ir (arba) tiekėjų grupės narius.
21. Bendra pasiūlymo/pirkimo dalies kaina turi būti nurodyta dviejų skaičių po kablelio tikslumu. Siekiant išvengti apskaičiavimo klaidų, vienetų kainos gali būti nurodomos iki 4 skaičių po kablelio tikslumu.
22. Tiekėjas pasiūlymą turi pateikti pagal SPS 2 priede „Pasiūlymo forma“ pateiktą formą. Kartu su pasiūlymu Tiekėjas pateikia ir užpildytą SPS 4  priedą „EBVPD forma“.
23. Pasiūlymas turi būti pateiktas iki pasiūlymų pateikimo termino pabaigos, nurodytos skelbime apie pirkimą. Su pasiūlymais susipažįstama elektroninėmis priemonėmis, LR Viešųjų pirkimų įstatymo 44 straipsnio nustatyta tvarka.
[bookmark: _Hlk163736658]24. Vykdomas žaliasis pirkimas, vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (aktualia redakcija). Vadovaujantis Tvarkos aprašo 4.4.4. p., aplinkos apsaugos reikalavimai yra taikomi sutarties vykdymo metu ir yra nustatyti SPS 3 priede „Paslaugų teikimo sutarties projektas“.

SPS PRIEDAI:
1. Techninė specifikacija su priedais;
2. Pasiūlymo forma;
3. Paslaugų teikimo sutarties projektas;
4. Europos bendrojo viešųjų pirkimų dokumento forma (atskiras priedas pdf ir xml formatais).



